विज्ञान एवं प्रौद्योगिकी मंत्रालय
स्वच्छ ऊर्जा मंत्री स्तरीय बैठक और मिशन नवाचार बैठक के अवसर पर भारत की अत्याधुनिक उभरती प्रौद्योगिकियों को दर्शाने वाले प्रौद्योगिकी प्रदर्शन शोकेस का उद्घाटन किया गया
स्वच्छ ऊर्जा मंत्री स्तरीय बैठक 14/मिशन नवाचार-8  के तत्वावधान में 19-22 जुलाई, 2023 के दौरान जी -20 ऊर्जा संक्रमण मंत्रिस्तरीय बैठक  के अवसर पर गोवा के श्यामा प्रसाद मुखर्जी इंडोर स्टेडियम में प्रौद्योगिकी शोकेस का उद्घाटन 19 जुलाई 2023 को गोवा के मुख्यमंत्री डॉ. प्रमोद सावंत द्वारा किया गया था।
प्रौद्योगिकी शोकेस को तीन भागों के मिशन-वाहन और चार्जिंग, इंफ्रास्ट्रक्चर शोकेस , विज्ञान और प्रौद्योगिकी विभाग के मिशन इनोवेशन और टीईआरआई के क्लीन टेक स्टार्ट -अप के अंतर्गत आयोजित किया गया था। इसमें भारत की अत्याधुनिक प्रगति, विभिन्न क्षेत्रों में नई और उभरती प्रौद्योगिकियों को प्रदर्शित किया गया और स्वच्छ ऊर्जा में एक अनूठा अनुभव प्रदान किया गया, के साथ ही और विज्ञान और प्रौद्योगिकी विभाग  ने पूरे देश में फैले अपने अनुसंधान एवं विकास केंद्रों और संस्थानों द्वारा प्रौद्योगिकियों और नवाचारों का प्रदर्शन किया गया। यह शोकेस स्वच्छ ऊर्जा मंत्रिस्तरीय और मिशन नवाचार बैठकों का एक प्रमुख तत्व था।
"एक साथ स्वच्छ ऊर्जा को आगे बढ़ाना" की विषयवस्तु के अंतर्गत 14वीं स्वच्छ ऊर्जा मंत्रिस्तरीय  और 8वीं मिशन इनोवेशन  की यह बैठक  19 जुलाई, 2023 को गोवा में शुरू हुई और 22 जुलाई, 2023 तक जारी रहेगी। सीईएम-14, एमआई-8 ने स्वच्छ ऊर्जा के उपयोग में तेजी लाने के उद्देश्य से उच्च-स्तरीय गोलमेज़ बैठक, मुख्य आयोजन से इतर कार्यक्रम और प्रौद्योगिकी शोकेस की मेजबानी की। यह आयोजन उन नीतियों और कार्यक्रमों के विकास को प्रोत्साहित करेगा जो विश्व भर में स्वच्छ ऊर्जा प्रौद्योगिकी और समाधानों को आगे बढ़ाते हैं। सीईएम और एमआई की बैठकें सरकारों, अंतरराष्ट्रीय संगठनों, निजी क्षेत्र की संस्थाओं, शिक्षाविदों, नवप्रवर्तकों, नागरिक समाज और नीति निर्माताओं सहित वैश्विक हितधारकों को एक साथ लेकर आई हैं। चार दिवसीय इस कार्यक्रम में उच्च स्तरीय मंत्रिस्तरीय संवाद, वैश्विक पहल की शुरूआत, पुरस्कार घोषणाएं, मंत्री-मुख्य कार्यकारी अधिकारियों  के गोलमेज सम्मेलन और स्वच्छ ऊर्जा संक्रमण से संबंधित विविध प्रकार के कार्यक्रम शामिल होंगे।
सीईएम/एमआई मंत्रिस्तरीय बैठक 21 जुलाई, 2023 को भारत की मेजबानी में आयोजित की जाएगी। केंद्रीय ऊर्जा और नवीन एवं नवीकरणीय ऊर्जा मंत्री, श्री आर.के. सिंह इसकी अध्यक्षता करेंगे और केंद्रीय विज्ञान और प्रौद्योगिकी मंत्री, डॉ. जितेंद्र सिंह मंत्रिस्तरीय इस बैठक के सह-अध्यक्ष होंगे। सीईएम और एमआई दोनों का लक्ष्य सीईएम और मिशनों के भीतर और एमआई के अंतर्गत पहल और अभियानों के माध्यम से वैश्विक स्वच्छ ऊर्जा अर्थव्यवस्था में परिवर्तन को सुविधाजनक बनाने के लिए ऐसे सीखे गए पाठों और सर्वोत्तम प्रथाओं को साझा करना है, जिनके आधार पर सामूहिक कार्रवाई की जा सकती है ।
डीएसटी जो भारत में मिशन नवाचार के लिए नोडल एजेंसी है, इस 4 दिवसीय स्वच्छ ऊर्जा मंत्रिस्तरीय और मिशन इनोवेशन बैठक  के कई अतिरिक्त कार्यक्रमों में भाग ले रहा है।
मुख्य कार्यक्रम से इतर आयोजन -"इग्नाइटिंग चेंज, ब्रेकिंग डाउन बैरियर" में, जो ऊर्जा क्षेत्र में लैंगिक समानता लाने पर केंद्रित था, में डीएसटी में सलाहकार जलवायु परिवर्तन और स्वच्छ ऊर्जा मिशन इनोवेशन की प्रमुख डॉ. अनीता गुप्ता, डीएसटी ने डब्ल्यूआईएसई-केआईआरएएन जैसे कार्यक्रमों के माध्यम से विज्ञान, प्रौद्योगिकी, इंजीनियरिंग और गणित  विषयों में, महिलाओं के नेतृत्व वाले तकनीकी स्टार्ट-अप्स को बढ़ावा देने के कार्यक्रमों के साथ-साथ अंतरिक्ष और रक्षा जैसे अत्याधुनिक क्षेत्रों में महिलाओं की भागीदारी को प्रोत्साहित करने के माध्यम से लैंगिक संतुलन को बढ़ावा देने के लिए भारत द्वारा उठाए गए कदमों पर प्रकाश डाला।
भविष्य में हरित ऊर्जा मिशन  पर स्पॉटलाइट सत्र के दौरान, विभिन्न महाद्वीपों में प्रायोगिक प्रदर्शन के दौरान, अर्थव्यवस्था को कार्बनमुक्त  करते हुए स्वच्छ ऊर्जा तक व्यापक पहुंच प्रदान करने के लिए विभिन्न हितधारकों के बीच साझेदारी और स्मार्ट और लचीले नेटवर्क के बीच सहयोग के महत्व पर प्रकाश डाला गया। नवाचार समुदाय का प्रतिनिधित्व करने वाले विभिन्न संस्थानों के परियोजना समन्वयकों ने डीएसटी द्वारा समर्थित स्वच्छ ऊर्जा संक्रमण के कार्य को भी रेखांकित किया।
छात्रों और प्रतिनिधियों ने प्रौद्योगिकी शोकेस में स्थापित कई स्टालों का दौरा किया और नवाचारों और प्रौद्योगिकियों और उनके अनुप्रयोगों के बारे में सीखा ।